Linkolna (Anglija)
Linkolna (angļu: Lincoln, izrunā: /ˈlɪŋkən/) ir pilsēta un nemetropoles distrikts Anglijā, Linkolnšīras grāfistes administratīvais centrs un lielākā apdzīvotā vieta. Atrodas grāfistes rietumdaļā Vitemas upes krastos 247 km no valsts galvaspilsētas Londonas. Robežojas ziemeļos ar Rietumlindsi distriktu un dienvidos — ar Ziemeļkestevenas distriktu. Pilsētā atrodas 11. gadsimtā celtie Linkolnas katedrāle un Linkolnas cietoksnis.